Banca Națională a României menține dobânda cheie la 6,5% pe an
Consiliul de Administrație al Băncii Naționale a României (BNR) a decis miercuri să mențină rata dobânzii de politică monetară la nivelul de 6,5% pe an. „Mixul echilibrat de politici macroeconomice și implementarea de reforme structurale, inclusiv prin utilizarea fondurilor europene care să stimuleze potențialul de creștere pe termen lung, sunt esențiale pentru stabilitatea macroeconomică și întărirea capacității economiei românești de a face față unor evoluții adverse”, se arată în minuta deliberărilor privind adoptarea deciziei de politică monetară în cadrul ședinței de miercuri.